rejauldu/bengali-wikipedia huggingface dataset:
থাম্ব|কলম্বিয়ায় খুঁজে পাওয়া পাথরের বুকে চিত্রকর্ম  কলম্বিয়া (স্পেনীয় ভাষায়: Colombia কোলোম্বিয়া) বা কলম্বিয়া প্রজাতন্ত্র (República de Colombia রেপুব্লিকা দ়ে কোলোম্বিয়া) দক্ষিণ আমেরিকার উত্তর-পশ্চিম অংশে অবস্থিত একটি রাষ্ট্র। কলম্বিয়ার প্রাকৃতিক সম্পদের মধ্যে আছে নয়নাভিরাম সমুদ্র সৈকত, পর্বতমালা এবং নিবিড় সবুজ অতিবৃষ্টি অরণ্য। কিন্তু রাজনৈতিক অস্থিতিশীলতা এবং শক্তিশালী মাদক চোরাকারবারী চক্রের প্রভাবে দেশটি আন্তর্জাতিক অঙ্গনে কুখ্যাতি অর্জন করেছে। যদিও দেশটির গণতান্ত্রিক সরকারব্যবস্থার ইতিহাস পুরনো, তা সত্ত্বেও দেশটিতে লাতিন আমেরিকার দেশগুলির মধ্যে সবচেয়ে বেশি শ্রেণীবৈষম্যমূলক একটি সমাজ বিদ্যমান।  কলম্বিয়া দক্ষিণ আমেরিকার একমাত্র দেশ যার ক্যারিবীয় সাগর ও প্রশান্ত মহাসাগর---উভয় জলভাগেই তটরেখা আছে। কলম্বিয়ার পূর্বে ভেনেজুয়েলা ও ব্রাজিল, দক্ষিণে ইকুয়েডর ও পেরু, এবং উত্তর-পশ্চিমে পানামা। বোগোতা দেশের রাজধানী ও বৃহত্তম শহর।  আমেরিকা মহাদেশদ্বয়ে ইউরোপীয়দের আগমনের আগে বর্তমান কলম্বিয়া যেখানে অবস্থিত, সেই অঞ্চলটিতে বেশ কিছু আদিবাসী আমেরিকান জাতি বাস করত। এদের মধ্যে চিবচা জাতি অন্যতম। ১৬শ শতক থেকে ১৯শ শতক পর্যন্ত কলম্বিয়া স্পেনের একটি উপনিবেশ ছিল। ১৮১৯ সালে দেশটি স্বাধীনতা লাভ করে। স্বাধীনতার পরে এটি একটি নির্বাচিত সরকার-শাসিত প্রজাতন্ত্রে পরিণত হয়।  কলম্বীয় সমাজ উচ্চ ও নিম্ন শ্রেণীতে বিভক্ত এবং এদের মধ্যে বর্ধমান শ্রেণীবৈষম্য বিদ্যমান। ২০শ শতকে দেশটির কফিভিত্তিক অর্থনীতির সাথে সম্পর্কিত ভূমিগুলির মালিকানা সম্প্রসারণের ফলে একটি উল্লেখযোগ্য মধ্যবিত্ত শ্রেণীর উদ্ভব ঘটে। ১৬শ শতকের স্পেনীয় সমাজব্যবস্থা থেকে কলম্বিয়ার প্রকট শ্রেণীবৈষম্যের বীজ বপিত হয় এবং ঔপনিবেশিক আমলে এটি কলম্বীয় সমাজের সাথে অঙ্গীভূত হয়ে যায়। পারিবারিক বংশপরম্পরা, উত্তরাধিকার সূত্রে প্রাপ্ত সম্পদ, এবং জাতিগত পটভূমি কলম্বিয়াতে কোন ব্যক্তির সামাজিক মর্যাদা নিয়ন্ত্রণ করে। বিগত ১০০ বছরে অর্থনৈতিক সমৃদ্ধি ঘটলেও রাজনৈতিক, সামাজিক ও অর্থনৈতিক ক্ষমতা একটি ক্ষুদ্র বিত্তশালী শ্রেণীর হাতে কুক্ষিগত।  ২০শ শতকের মধ্যভাগে গৃহযুদ্ধ কলম্বিয়ার সমাজব্যবস্থাকে ক্ষতিগ্রস্ত করে। বামপন্থী গেরিলা ও আধা-সামরিক বাহিনী এবং কলম্বিয়ার সেনাবাহিনীর মধ্যে দেশের গ্রামাঞ্চলে ব্যাপক সংঘর্ষ হয়। একই সময়ে মার্কিন যুক্তরাষ্ট্র ও অন্যান্য ধনী শিল্পোন্নত দেশগুলিতে মাদকদ্রব্যের, বিশেষত কোকেনের চাহিদার ফলে কলম্বিয়াতে অবৈধ মাদক চোরাচালান ব্যবসা প্রসার লাভ করে। কলম্বীয় সরকার মাদক উৎপাদন সীমিত করার এবং বিরোধী গেরিলা বাহিনীর সাথে শান্তিপূর্ণ সমঝোতার চেষ্টা করে যাচ্ছে। ২১শ শতকের শুরুতে এসেও সহিংসতা কলম্বীয় নাগরিকদের জীবনের নিত্যনৈমিত্যিক ঘটনা ছিল।  1)২০১১ সালে সাংবাদিক হলম্যান মরিস এবং চলচ্চিত্র নির্মাতা জোয়ান জোসে লোজানো ইমপিউনিটি নামের একটি তথ্যচিত্র মুক্তি দেন। তথ্যচিত্রের মাধ্যমে কলম্বিয়ার সশস্ত্র সংঘাতের ইতিহাস ঘুরে আসা যায়। তথ্যচিত্রে সংঘাতের শিকার সাধারণ মানুষ এবং বিভিন্ন সশস্ত্র দলের বক্তব্য রয়েছে।  2)জেসাস ১৯২৩ সালে ইতিহাসে ভরপুর একটা শহরে জন্মগ্রহণ করেছিলেন: চিউদাদ বলিভার, যেখানে দেশের প্রথম সংবাদপত্র অবমুক্ত করা হয় আর বৃহত্তর কলম্বিয়া সৃষ্টির ধারণা জন্মলাভ করে।  3)কলম্বিয়ায় শৈত্য প্রবাহের কারণে পরিস্থিতি জটিল আকার ধারণ করেছে। দেশের সবচাইতে ক্ষতিগ্রস্ত এলাকায় এখনো সাহায্য পৌছায়নি।  The situation caused by the cold wave in Colombia is critical, and aid is not arriving to most affected areas of the country  ইতালিয় রাস্তা শিল্পী রিকার্ডো টেন কলম্বো ভূমিকম্পে ভেঙ্গে পড়া ভবনে সমবাহু ত্রিভুজ এঁকেছেন।   তথ্যসূত্র
নিয়াতি ফাতনানী (জন্ম ১১ জানুয়ারী, ১৯৯৩) একজন ভারতীয় টেলিভিশন অভিনেত্রী এবং নৃত্যশিল্পী। তিনি ডি৪ - গেট আপ এন্ড ডান্স নামের নাটকের রিয়ার চরিত্রের অভিনয় করেন। ২০১৭ সালে সনি টেলিভিশনেট ইয়ে মোহ মোহ কে ধাগেতে অরুন্ধতী আরু চরিত্রে অভিনয় করেছেন। বর্তমানে তিনি স্টার প্লাসের নাজার এ পিয়ার ভূমিকায় অভিনয় করছেন।   সংক্ষিপ্ত জীবনী  নিয়াতি গুজরাতের একটি গুজরাতি পরিবারে জন্মগ্রহণ করেন। তিনি এস কানসগড়া স্কুল ও অমর জ্যোতি সরস্বতী ইন্টারন্যাশনাল স্কুল থেকে উচ্চ মাধ্যমিক সম্পন্ন করার পর আহমেদাবাদের জিএলএস ইনস্টিটিউট থেকে বিবিএ ডিগ্রী অর্জন করেন।   কর্মজীবন  ফাতনানী একজন নৃত্যশিল্পী হিসাবে তার কর্মজীবন শুরু। তিনি একজন পেশাদার কত্থক নৃত্যশিল্পী এবং টেরেন্স লুইস থেকে পাশ্চাত্য নৃত্যও শিখেছিলেন। ২০১৬ সালে চ্যানেল ভি এর ডি 4 - গেট আপ অ্যান্ড ডান্সের মধ্য দিয়ে অভিনয় জীবন শুরু করেছিলেন।   টেলিভিশন   বছর  শো  ভূমিকা  চ্যানেল ২০১৬ ডি৪ - গেট আপ এন্ড ডান্স রিয়া চ্যানেল ভি ২০১৭  ইয়ে মোহ মোহ কে ধাগে আরু সেট ভারত ২০১৮ নাজার পিয়া স্টার প্লাস   তথ্যসূত্র    বহিঃসংযোগ     বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:১৯৯৩-এ জন্ম বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
অনসূয়া মজুমদার হলেন একজন ভারতীয় অভিনেত্রী। তিনি বাংলা ভাষার চলচ্চিত্র, টিভি শো এবং থিয়েটারে কাজ করেন।   চলচ্চিত্র  বছরশিরোনাম চরিত্র পরিচালকমন্তব্য১৯৯২মহাপৃথিবীকন্যামৃণাল সেনসিটি অব জয়তাহাদের কথাহেমাঙ্গিনী১৯৯৭কাল রাত্রি২০১২চিত্রাঙ্গদা২০১৩বিশ্বরূপমআমি এবং আমার গার্লফ্রেন্ডমিসেস সেন২০১৫চৌকাঠ থ্রেশহোল্ডগোরা২০১৮তারিখমিসেস মুখার্জি২০১৯মুখার্জী দার বউশুভরানীপৃথা চক্রবর্তীগোত্রমুক্তি দেবীশিবপ্রসাদ মুখোপাধ্যায় ও নন্দিতা রায়২০২২অপরাজিতসুরমা দেবীঅনীক দত্তএ হলি কনস্পারসিবিজয়াসাইবল মিত্রবৌদি ক্যান্টিনপরমব্রত চট্টোপাধ্যায়২০২৩ঘরে ফেরার গানরিভুর মাঅরিত্র সেনরক্তবীজগৌরী দেবীনন্দিতা রায় ও শিবপ্রসাদ মুখোপাধ্যায়   ওয়েব ও টেলিভিশন ধারাবাহিক   বছর ধারাবাহিক চরিত্র প্লাটফর্ম  ২০০৯ - ২০১২  বউ কথা কও নীহারিকা স্টার জলসা  ২০০৯ - ২০১৩  বিন্নি ধানের খই  আনা ইটিভি বাংলা  ২০১৩ - ২০১৪  সখী  রমা স্যানাল স্টার জলসা  ২০১৩ - ২০১৫  জল নূপুর  রাধারাণী স্টার জলসা  ২০১৪ - ২০১৬  তুমি রবে নিরবে  জয়া জি বাংলা  ২০১৫ - ২০১৬  কোজাগরী  রাসমনি মিত্র জি বাংলা  ২০১৫ - ২০১৬  চোখের তারা তুই  উমরাও জান  স্টার জলসা  ২০১৫  ইচ্ছে নদী  মালবিকার মা (দিদান) স্টার জলসা  ২০১৬ - ২০১৭  এই ছেলেটা ভেলভেলেটা  জান জি বাংলা  ২০১৬ - ২০১৮  কুসুম দোলা  নয়ন মনি স্টার জলসা  ২০১৭ - বর্তমান  অন্দরমহল  কুন্দনন্দিনী বসু জি বাংলা  ২০১৭  গাছকৌটো  চিত্রা কালার্স বাংলা ২০১৯মোহরস্টার জলসা২০২০কোড়া পাখিরাধারাণী ব্যানার্জীস্টার জলসা২০২৩কুমুদিনী ভবনহইচই২০২২ - ২০২৩এক্কা দোক্কাবিনোদিনী সেনগুপ্তস্টার জলসা   আরো দেখুন   লাবণী সরকার   তথ্যসূত্র    বহিঃসংযোগ      বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:বাঙালি অভিনেত্রী বিষয়শ্রেণী:লরেটো কলেজ, কলকাতার প্রাক্তন শিক্ষার্থী
আপ্যায়ন বা হোটেল শিল্পে টার্নডাউন সার্ভিস () বলতে বুঝায় কোনো কর্মচারী অতিথি’র রুমে ঢুকে বিছানা ঠিকঠাক করে সাজিয়ে তা অতিথি’র ঘুমানোর পূর্বের অবস্থায় নিয়ে আসা। বিছানায় রাখা কোনো বালিশের ওপর চকলেট বা মিন্টের মত কোনো মিষ্টি জাতীয় খাবার রেখে আসা হয়।  কোনো কোনো হোটেলে আরো অধিক ব্যাপ্তিতে টার্নডাউন সার্ভিস প্রদান করা হয়। এর মধ্যে রয়েছে শিশুদের জন্য গল্প বা তরুণ যুগলের জন্য ককটেইল সরবরাহ।   তথ্যসূত্র   বিষয়শ্রেণী:হোটেল পরিভাষা
রেহমান সোবহান (জন্ম: ১২ মার্চ ১৯৩৫) বাংলাদেশের একজন অন্যতম খ্যাতিমান অর্থনীতিবিদ। তিনি ঢাকা বিশ্ববিদ্যালয়ের অর্থনীতি বিভাগের শিক্ষক। তিনি বাংলাদেশে তত্ত্বাবধায়ক সরকারের উপদেষ্টার দায়িত্ব পালন করেছেন। গবেষণা সংস্থা সেন্টার ফর পলিসি ডায়ালগ (সিপিডি)’র তিনি সভাপতি।McGann, James T. The Global "Go-to Think Tanks", p. 12, Foreign Policy Research Institute; Retrieved: 18 January 2008   জন্ম ও শিক্ষাজীবন  রেহমান সোবহানের জন্ম ১৯৩৫ সালের ১২ মার্চ কলকাতায়। তার বাবার নাম কে.এফ.সোবহান। তিনি ছিলেন পুলিশের ঊর্ধ্বতন কর্মকর্তা এবং রাষ্ট্রদূত। তার মায়ের নাম হাসমত আরা বেগম। তিনি দার্জিলিং-এর সেন্ট পলস্ স্কুলে এবং লাহোরের অ্যাচিসন কলেজ থেকে পাশ করেন। ১৯৫৬ সালে ক্যামব্রিজ বিশ্ববিদ্যালয় থেকে অর্থনীতিতে এম.এ ডিগ্রী অর্জন করেন।   কর্মজীবন  রেহমান সোবহান ১৯৫৭ সালের অক্টোবর মাসে দেশে ফিরে আসেন এবং ঢাকা বিশ্ববিদ্যালয়ে প্রভাষক হিসেবে শিক্ষকতা জীবন শুরু করেন। ১৯৭৭ সালে অধ্যাপক হিসেবে ঢাকা বিশ্ববিদ্যালয় থেকে অবসর গ্রহণ করেন রেহমান সোবহান। অধ্যাপক হিসেবে অবসর গ্রহণের পূর্বে তিনি বাংলাদেশ পরিকল্পনা কমিশনের সদস্য হিসেবে (স্বরাষ্ট্র মন্ত্রীর পদমর্যাদায়); শিল্প, বিদ্যুত্‍ এবং প্রাকৃতিক সম্পদ বিভাগ এবং অবকাঠামো বিভাগে (১৯৭২-৭৪) যথাক্রমে চেয়ারম্যান, গবেষণা পরিচালক, মহাপরিচালক হিসেবে কর্মরত ছিলেন। ১৯৭২ থেকে ১৯৭৪ সাল পর্যন্ত বিআইডিএস- এ এমিরিটাস ফেলো হিসেবে কাজ করেন। এছাড়াও কুইন এলিজাবেথ হাউজে ১৯৭৬-১৯৭৯ পর্যন্ত ভিজিটিং ফেলো হিসেবে দায়িত্ব পালন করেন। তিনি বাংলাদেশ প্রেসিডেন্ট এর এ্যাডভাইজরী কাউন্সিল (ক্যবিনেট মিনিস্টার এর পদমর্যাদায়), পরিকল্পনা মন্ত্রণালয় এবং অর্থনৈতিক সম্পর্ক বিভাগের (১৯৯১) সদস্য ছিলেন। তিনি সাউথ এশিয়া সেন্টার ফর পলিসি ষ্টাডিজ-এ (২০০১-২০০৫) নির্বাহী পরিচালক ছিলেন। তিনি ১৯৯৪- ১৯৯৯ সাল পর্যন্ত সেন্টার ফর পলিসি ডায়লগ (সিপিডি) এর প্রতিষ্ঠাতা এবং নির্বাহী চেয়ারম্যান ছিলেন। এছাড়া তিনি বিআইডিএসের পরিচালকের দায়িত্বও পালন করেন।    প্রকাশনা  রেহমান সোবহানের প্রকাশিত মনোগ্রাফের সংখ্যা ৪২ টি। এছাড়া তার বিভিন্ন জার্নালে প্রায় ২০০ এর উপরে লেখা প্রকাশিত হয়েছে। তার কাজের প্রধান বিষয়বস্তুর মধ্যে অন্যতম হচ্ছে আইয়ুব খানের কাজের বিনিময়ে খাদ্য কর্মসূচির রাজনৈতিক সম্পর্ক, মধ্যবর্তী শাসন পদ্ধতিতে সার্বজনীন সাহসী উদ্যোগের ভূমিকা, বৈদেশিক নির্ভরশীলতার সংকট, ঋণ পরিশোধে ব্যর্থতা, কৃষিজ সংস্কার, সমন্বয় নীতি সংস্করণের সমালোচনামূলক নিবন্ধ, দুঃশাসনের ব্যবচ্ছেদ এবং সর্বশেষে দারিদ্র বিমোচনের কৌশল।   পুরস্কার ও স্বীকৃতি   স্বাধীনতা পদক (২০০৮)   তথ্যসূত্র    বহিঃসংযোগ   গুণীজন  ই-অ্যাওয়ার্ড  বিষয়শ্রেণী:১৯৩৫-এ জন্ম বিষয়শ্রেণী:অর্থনীতিবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী শিক্ষায়তনিক বিষয়শ্রেণী:শাহাবুদ্দিন আহমেদের মন্ত্রিসভার সদস্য বিষয়শ্রেণী:আইচিসন কলেজের প্রাক্তন শিক্ষার্থী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী অর্থনীতিবিদ বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:স্বাধীনতা পুরস্কার বিজয়ী বিষয়শ্রেণী:ঢাকার নবাব পরিবারের সদস্য বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:উর্দুভাষী বাংলাদেশী ব্যক্তি বিষয়শ্রেণী:পশ্চিমবঙ্গের বিজ্ঞানী
মোহেন লিও একজন ভিজ্যুয়াল ইফেক্ট সুপারভাইজার।  লিও ১৯৯৭ সাল থেকে চলচ্চিত্রে কাজ করেছেন, তিনি  সেরা ভিজ্যুয়াল এফেক্ট বিভাগে ৮৯ তম একাডেমি পুরস্কারে  মনোনয়ন পেয়েছেন। তিনি রোগ ওয়ান: এ স্টার ওয়ার্স স্টোরি চলচ্চিত্রের জন্য একাডেমিক পুরস্কার পেয়েছেন। নিল কর্বোল্ড, হ্যাল হিকেল এবং জন নল  তার সাথে মনোনয়ন পান।    তথ্যসূত্র     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভিজ্যুয়াল এফেক্ট সুপারভাইজার
গ্যারি ইমানুয়েল শ্যান্ডলিং (২৯ নভেম্বর, ১৯৪৯ - ২৪ মার্চ, ২০১৬) ছিলেন একজন আমেরিকান অভিনেতা, কৌতুকাভিনেতা, লেখক, পরিচালক এবং প্রযোজক।  শ্যান্ডলিং তার কর্মজীবন শুরু করেছিলেন স্যানফোর্ড অ্যান্ড সন এবং ওয়েলকাম ব্যাক, কোটারের মতো সিটকম লেখার মাধ্যমে। তিনি জনি কারসন অভিনীত দ্য টুনাইট শোতে একটি সফল স্ট্যান্ড-আপ পারফর্মেন্স করেছিলেন যেখানে তিনি ঘন ঘন অতিথি উপস্থাপক হয়েছিলেন। একসময় শ্যান্ডলিংকে জনি কারসনের স্থলাভিষিক্ত হওয়ার জন্য প্রধান প্রতিযোগী হিসেবে বিবেচনা করা হত। ১৯৮৬ সালে, তিনি "ইটস গ্যারি শ্যান্ডলিংস শো" তৈরি করেন, যা শোটাইমে প্রচারিত হয়। এটি চারটি এমি পুরস্কারের জন্য মনোনীত হয়েছিল (শ্যান্ডলিং-এর জন্য একটি সহ) এবং ১৯৯০ সাল পর্যন্ত স্থায়ী ছিল।  শ্যান্ডলিংয়ের দ্বিতীয় অনুষ্ঠান, দ্য ল্যারি স্যান্ডার্স শো, ১৯৯২ সালে এইচবিওতে সম্প্রচার শুরু হয়। এই অনুষ্ঠানের জন্য তিনি ১৮টি এমি অ্যাওয়ার্ডের জন্য মনোনীত হন এবং ১৯৯৮ সালে পিটার টোলানের সাথে সিরিজের শেষ লেখার জন্য একটি কমেডি সিরিজের জন্য অসাধারণ লেখার জন্য প্রাইমটাইম এমি অ্যাওয়ার্ড জিতে নেন। চলচ্চিত্রে, তিনি মার্ভেল সিনেমাটিক ইউনিভার্সে বারবার ভূমিকা পালন করেছিলেন, আয়রন ম্যান ২ এবং ক্যাপ্টেন আমেরিকা: দ্য উইন্টার সোলজারে অভিনয় করেছিলেন। তিনি ওভার দ্য হেজে ভার্ন নামের কচ্ছপের জন্যও কণ্ঠ দিয়েছেন। শ্যান্ডলিং-এর শেষ অভিনয় ছিল দ্য জঙ্গল বুকের লাইভ-অ্যাকশন রিমেকে ইক্কির কণ্ঠস্বর হিসেবে।  চার দশকের কর্মজীবনে, শ্যান্ডলিং ১৯টি প্রাইমটাইম এমি অ্যাওয়ার্ড এবং দুটি গোল্ডেন গ্লোব অ্যাওয়ার্ডের জন্য মনোনীত হয়েছিলেন, পাশাপাশি আরও অনেক পুরস্কার এবং মনোনয়ন পেয়েছিলেন। তিনি চারবার গ্র্যামি পুরস্কারের উপস্থাপক এবং দুইবার এমি পুরস্কারের উপস্থাপক হিসেবে দায়িত্ব পালন করেছেন।   তথ্যসূত্র    বহিঃসংযোগ   বিষয়শ্রেণী:১৯৪৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:মার্কিন কৌতুকাভিনয়শিল্পী বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন গায়ক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র প্রযোজক বিষয়শ্রেণী:২১শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:ব্রুকলিনের সঙ্গীতজ্ঞ বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন বৌদ্ধ বিষয়শ্রেণী:২১শ শতকের মার্কিন বৌদ্ধ বিষয়শ্রেণী:২০শ শতকের মার্কিন বৌদ্ধ বিষয়শ্রেণী:অ্যারিজোনার ইহুদি
টিল হার্ল (, ; জন্ম: ৫ অক্টোবর ১৯৯৬) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  হার্ল মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন টিল হার্ল ১৯৯৬ সালের ৫ই অক্টোবর তারিখে মার্কিন যুক্তরাষ্ট্রের ব্রিটিশ কলম্বিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হার্ল মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৪৬.৭৫ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৩৬.০৫ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ বিষয়শ্রেণী:কানাডীয় পুরুষ ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার
বিনেশ্বর ব্রহ্ম প্রকৌশল মহাবিদ্যালয়(Bineswar Brahma Engineering College) আসাম সরকার দ্বারা ২০০৮ সালে কোকরাঝাড় জেলায় প্রতিষ্ঠা করা হয়। ২০০৬ সালে আসাম সরকার কোকরাঝাড়ে একটি প্রকৌশল মহাবিদ্যালয় প্রতিষ্ঠা করা হবে বলে ঘোষণা করেছিলেন। সেইমর্মে ২০০৮ সালের ১৬ আগস্ট তারিখে আসামের মুখ্যমন্ত্রী শ্রী তরুণ গগৈ নিজেই কোকরাঝাড় শহর থেকে ৫ কি.মি. দূরে  চন্দ্রপারা   গাঁওতে বিনেশ্বর ব্রহ্ম প্রকৌশল মহাবিদ্যালয়ের ভিত্তিপ্রস্তর স্থাপন করেন। মহাবিদ্যালয়টির নামকরণ বড়ো সাহিত্য সভার প্রাক্তন সভাপতি বিনেশ্বর ব্রহ্মের নাম করা হয়। এই প্রকৌশল মহাবিদ্যালয়টি AICTE (All India Council for Technical Education )-অর মান্যতাপ্রাপ্ত। এই প্রতিষ্ঠানটি গুয়াহাটি বিশ্ববিদ্যালয়ের অধীনস্থ।   অবস্থান এবং পরিবহণ বিনেশ্বর ব্রহ্ম প্রকৌশল  মহাবিদ্যালয় কোকরাঝাড় শহর থেকে ৫ কি.মি. দূরে চন্দ্রপারা গাঁওতে অবস্থিত।   শিক্ষা  মহাবিদ্যালয়ে নিম্নোক্ত শাখাসমূহে শিক্ষা এবং স্নাতক ডিগ্রী প্রদান করা হয়  প্রকৌশল পাঠক্রম   বিষয়  সময়  আসন রসায়নিক প্রকৌশল (Chemical Engineering)  ৪ বছর  ৬০ বৈদ্যুতিক প্রকৌশল (Electrical engineering)  ৪ বছর  ৬০   উৎসব এখানে " Technisia " নামের বার্ষিক উৎসবের আয়োজন করা হয়। রাজ্যের বিভিন্ন স্থানের ছাত্র-ছাত্রী এই অনুষ্ঠানে অংশগ্রহণ করে। এখানে মূলতঃ প্রযুক্তি এবং কলা-সংস্কৃতির সাথে জড়িত বিভিন্ন প্রতিযোগিতা অনুষ্ঠিত হয়। এছাড়াও এখানে নিয়মিতভাবে "আলোচনাচক্র", "রোবটিক কর্মশালা" এবং বার্ষিক মহাবিদ্যালয় সপ্তাহ অনুষ্ঠিত হয়।  ট্রেইনিং এবং প্লেসমেন্ট  মহাবিদ্যালয়ের ট্রেনিং এবং প্লেসমেন্ট সেল ছাত্র-ছাত্রীর ইন্টার্নশিপ ট্রেনিং এবং ক্যাম্পাস ইন্টারভিউসমূহ দেখাশুনা করে। মহাবিদ্যালয় ছাত্র-ছাত্রীদের সংস্থাপনের ক্ষেত্রে উল্লেখযোগ্য সাফল্য দেখিয়েছে। তথ্য সংযোগ  বহিঃসংযোগ  আধিকারিক ওয়েবসাইট  বিষয়শ্রেণী:আসামের প্রকৌশল কলেজ
ঠাকুর রামপ্রসাদ পোতাই ছিলেন একজন ভারতীয় রাজনীতিবিদ, যিনি ভারতের গণপরিষদের সদস্য ছিলেন।  ভারতীয় সংবিধান প্রণয়নেও তিনি ভূমিকা রেখেছিলেন।    ব্যক্তিগত জীবন  তিনি ১৯২৩ সালে কাঙ্কের জেলায় ঘনশ্যাম সিং পোতাইয়ের ঘরে জন্মগ্রহণ করেছিলেন।  ছোটবেলায় তার নাম ছিল ফারসো।   তিনি ১৯৬২ সালের ৬ অক্টোবর মৃত্যুবরণ করেন    তথ্যসূত্র   বিষয়শ্রেণী:১৯৬২-এ মৃত্যু বিষয়শ্রেণী:১৯২৩-এ জন্ম বিষয়শ্রেণী:ভারতের গণপরিষদের সদস্য
thumb|upright|স্বচ্ছ রংমিশ্রিত কাচের জানলায় উইলিয়ামের চিত্র, ১৯২৮ সালে রেভারেন্ড ক্যানন সি. ডি. এইচ. ম্যাকমিলানের (মামজবেরির ভিসার, ১৯০৭-১৯১৯) স্মৃতিতে মামজবেরি অ্যাবিতে স্থাপিত মামজবেরির উইলিয়াম (ইংরেজি: William of Malmesbury; ; ) ছিলেন দ্বাদশ শতাব্দীর প্রধান ইংরেজ ইতিহাসবিদ। বিডের পরে সর্বাপেক্ষা প্রতিভাবান ইংরেজ ইতিহাসবিদদের মধ্যে তিনি ছিলেন অন্যতম। আধুনিক ইতিহাসবিদ সি. ওয়ারেন হলিস্টার বলেন, তিনি ছিলেন "এক প্রভূত সহজাত গুণসম্পন্ন ঐতিহাসিক গবেষক ও আগ্রাসী পাঠক। ধ্রুপদি, প্যাট্রিস্টিক ও আদি মধ্যযুগীয় সাহিত্যে তাঁর বিশেষ জ্ঞান ছিল, সেই সঙ্গে নিজের সমসাময়িক লেখকদের লেখার সঙ্গে তিনি পরিচিত ছিলেন। নিঃসন্দেহে উইলিয়াম ছিলেন দ্বাদশ শতাব্দীর পশ্চিম ইউরোপের সর্বাপেক্ষা জ্ঞানী ব্যক্তি।"  উইলিয়ামের জন্ম ১০৯৫ বা ১০৯৬ খ্রিস্টাব্দেdiscusses the evidence for his age and thus his birth year উইল্টশায়ারে। তাঁর বাবা ছিলেন নর্ম্যান ও মা ছিলেন ইংরেজ। তিনি তাঁর সমগ্র জীবন ইংল্যান্ডেই অতিবাহিত করেন। প্রাপ্তবয়স্ক জীবনে তিনি ছিলেন ইংল্যান্ডের উইল্টশায়ারের মামজবেরি অ্যাবির এক সন্ন্যাসী।Rodney Thomson, William of Malmesbury, 1987 is the full-length study; see also   তথ্যসূত্র  উল্লেখপঞ্জি    আরও পড়ুন  Rodney M. Thomson, William of Malmesbury, Boydell & Brewer, 2003.   Kirsten A. Fenton, Gender, Nation and Conquest in the Works of William of Malmesbury (Woodbridge, Boydell, 2008) (Gender in the Middle Ages).  Discovering William of Malmesbury, edited by Rodney Thomson, Emily Dolmans, and Emily A. Winkler (Woodbridge: Boydell & Brewer, 2017)  বহিঃসংযোগ     Lewis E 247 Gesta regum Anglorum (Deeds of the English Kings); Historia regum Britanniae (History of the Kings of Britain) at OPenn  Latin Chroniclers from the Eleventh to the Thirteenth Centuries: William of Malmesbury from The Cambridge History of English and American Literature, Volume I, 1907–21.  Full text of "William of Malmesbury's Chronicle of the kings of England. From the earliest period to the reign of King Stephen"  Battle of Hastings, 1066 , excerpts.  Account of the Battle of Lincoln in 1141, excerpts.  Historia Novella, excerpts.    বিষয়শ্রেণী:ইংরেজ ইতিহাসবিদ বিষয়শ্রেণী:ইংরেজ কালপঞ্জিকার বিষয়শ্রেণী:ইংরেজ খ্রিস্টান সন্ন্যাসী বিষয়শ্রেণী:১১৪৩-এ মৃত্যু বিষয়শ্রেণী:১১শ শতাব্দীতে জন্ম
ডঃ শৈলেন্দ্র মোহন সিংহল উত্তরাখণ্ডের ভারতীয় জনতা পার্টির নেতা। তিনি জাসপুরের প্রতিনিধিত্বকারী বিধানসভার সদস্য হিসাবে দায়িত্ব পালন করেছিলেন। তিনি ২০০২, ২০০৭ এবং ২০১২উত্তরাখণ্ডের রাজ্য নির্বাচনে জাসপুর থেকে নির্বাচিত হয়েছিলেন। Seeking CM Rawat's dismissalDr. Shailendra Mohan Singhal MLA Uttarakhand,My Neta উত্তরাখণ্ড রাজনৈতিক সঙ্কটের পরে ভারতীয় জনতা পার্টিতে যোগদান না করা পর্যন্ত তিনি ভারতীয় জাতীয় কংগ্রেসের সদস্য ছিলেন। 9 Uttarakhand Congress rebels join BJP   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরাখণ্ড বিধানসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
দি পাইরেট বে (সংক্ষিপ্তে টিপিবি) অনলাইন বিনোদন এবং সফটওয়্যারের টরেন্ট সাইট ।  ২০০৩ সালে সুইডিশ থিংক ট্যাঙ্ক পাইরাটবায়রান প্রতিষ্ঠিত, পাইরেট বে দর্শকদের বিনোদন এবং সফটওয়্যারের ম্যাগনেট লিঙ্কগুলি এবং টরেন্ট ফাইলগুলি অনুসন্ধান করতে, ডাউনলোড করতে এবং লিঙ্ক দ্বারা অবদান রাখতে সহায়তা করে, যা বিটটোরেন্ট বা ইউটরেন্ট প্রোটোকলের ব্যবহারকারীদের মধ্যে পিয়ার-টু-পিয়ার (পি 2 পি) ফাইল শেয়ার করার সুযোগ করে দিয়েছে।  পাইরেট বে ফাইল শেয়ারিং, কপিরাইট, এবং নাগরিক স্বাধীনতার আইনি দিকগুলি নিয়ে নানা বিতর্ক এবং আলোচনার জন্ম দিয়েছে এবং প্রতিষ্ঠিত স্বত্ত সম্পত্তি আইন ও কপিরাইট বিরোধী আন্দোলনের একটি কেন্দ্রীয় ব্যক্তিত্বের বিরুদ্ধে রাজনৈতিক উদ্যোগের মঞ্চ হয়ে উঠেছে। Jessica L. Beyer. Expect Us: Online Communities and Political Mobilization. Page 65. Oxford University Press. 3 July 2014. . ওয়েবসাইটটি বেশ কয়েকটি  ডোমেন হারায় এবং তাদের কার্যক্রম চালিয়ে যাওয়ার জন্য একাধিক নতুন ওয়েব ডোমেন এ ছড়িয়ে দেয়।   ২০০৯ সালের এপ্রিল মাসে ওয়েবসাইটটির প্রতিষ্ঠাতা (পিটার সানডে, ফ্রেডরিক নেজ, এবং গটফ্রিড সোয়ার্থলম) কপিরাইট লঙ্ঘনে সহায়তা করার জন্য সুইডেনে পাইরেট বে মামলায় দোষী সাব্যস্ত হয়েছিল এবং তাদের এক বছরের কারাদণ্ড এবং জরিমানা দন্ডে দণ্ডিত করা হয়েছিল।  কিছু দেশে ইন্টারনেট পরিষেবা সরবরাহকারীদের (আইএসপি) ওয়েবসাইটে ওয়েবসাইটে অ্যাক্সেস আটকাতে আদেশ দেওয়া হয়েছে। পরবর্তীকালে, প্রক্সি ওয়েবসাইটগুলি এতে অ্যাক্সেস সরবরাহ করে আসছে।  সংস্থাটির সিইও পিটার সানডে, ফ্রেডরিক নেজ, এবং গটফ্রিড সোয়ার্থলম সবাইকে সাক্ষ্য প্রদানের পরে 2015 সালে মুক্তি দেওয়া হয়।   তথ্যসূত্র  বিষয়শ্রেণী:মেধা সম্পদ সক্রিয়তাবাদ বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি বিষয়শ্রেণী:বিটটরেন্ট ওয়েবসাইট বিষয়শ্রেণী:দ্য পাইরেট বে বিষয়শ্রেণী:২০০৩-এ সুইডেনে প্রতিষ্ঠিত বিষয়শ্রেণী:টর ওনিওন পরিষেবা বিষয়শ্রেণী:ইন্টারনেট বিবাচন বিষয়শ্রেণী:সুয়েডীয় মার্কা
জুর্মাত (/) আফগানিস্তানের পাক্তিয়া প্রদেশের সবচেয়ে জনবহুল শহর ও জেলা। জেলাটির প্রধান শহরের নাম হচ্ছে জুর্মাত, যেটি লোয়া পাক্তিয়া অঞ্চলের প্রধান শহরগুলির মধ্যে একটি হিসেবে মর্যাদা লাভ করেছে।  জুর্মাত জেলার বর্ণনা জুর্মাত আফগানিস্তানের পাক্তিয়া প্রদেশের একটি জেলা। তামির হচ্ছে জেলাটির প্রধান বাজার। কর্মসংস্থানের জন্য দুবাই, সৌদি আরব, কাতার ও কুয়েতের মত আরব দেশগুলিতে জুর্মাতের অনেক লোকজন কাজ করে থাকে। ২০০৪ সালের সিএসও এর আদমশুমারীর হিসাব অনুযায়ী জেলাটি জনসংখ্যা ছিল প্রায় ১,২০০,০০০ জন এর মত। একই সূত্র অনুযায়ী জেলাটিতে মোট জনসংখ্যার ৯৯% পশতুন এবং মাত্র ১% তাজিক সম্প্রদায়ের লোকজনের বসবাস।  তথ্যসূত্র  বিষয়শ্রেণী:পাক্তিয়া প্রদেশের জেলা